Notat

Til	                        	
Ordinære medlemmer:
Viserektor Inga Bostad
Fung. studiedekan Hallgeir Elstad, TF
Studiedekan Finn Arnesen, Jus
Studiedekan Per A. Brodal, Med.fak.
Studiedekan Tor Egil Førland, HF
Studiedekan Annik Myhre, MN
Studiedekan Morten Rykke, OD
Dekan Asbjørn Rødseth, SV
Studiedekan Doris Jorde, UV
Professor Kirsten Hofgaard Lycke, FUP
Senterleder Bente Herstad, SUM
Anders Kråkenes, Studentparlamentet
Marie Lund Alveberg, Studentparlamentet
Thomas André Syvertsen, Studentparlamentet

Varmedlemmer:
Førsteamanuensis Arne Skodvin (vara for Lycke)
Professor Harriet Bjerrum Nielsen (vara for Herstad)
Ola Buxrud (vara for Kråkenes)
Benjamin E. Jonsrud (vara for Alveberg)
Turid Astrid Reksten (vara for Syvertsen)
		
Fra: studiedirektør Monica Bakken, seniorkonsulent Finn Ragnar Berger, tlf. 22 85 62 05
Kopi: 
seksjonssjef Bente Ringlund, seksjonssjef Torbjørn Grønner, seksjonssjef Guri Vestad, fakultetenes studieadministrasjon

INNKALLING TIL MØTE I UNIVERSITETETS STUDIEKOMITE TORSDAG 23. NOVEMBER 2006 KL 12.15 – 15.00 I KOLLEGIEROMMET, ADMINISTRASJONSBYGGET, 10. ET.

O.8-06 Orienteringssaker
A	Endringer i HFs programportefølje
J.nr.:

Det humanistiske fakultet ønsker å opprette et bachelor- og masterstudieprogram i kunsthistorie med opptak fra høsten 2007 av. Bakgrunnen er den periodiske evalueringen av bachelor- og masterprogrammene for arkeologi, kunsthistorie og konservering (AKK) der det gikk fram at de to delene kunsthistorie og konservering i realiteten fungerer som to studieprogrammer uten fellesemner, men med felles programråd. Fagmiljøene deler denne oppfatningen. Fakultetet ønsker studieprogrammer med faglig sammenheng som gir grunnlag for følelse av programtilhørighet. Derfor vil fakultetet opprette et eget bachelor- og masterprogram i kunsthistorie som i all hovedsak vil være lik den eksisterende studieretningen på AKK. Kunsthistorie tas derfor ut av AKK både som studieretning og som del av programnavnet. For Søkerhåndboka 2007 er dette uten betydning da kunsthistorie og arkeologi allerede er selvstendige søkeralternativer uten angivelse av programnavnet. Restprogrammet for arkeologi og konservering vil høsten 2007 tilby arkeologi. Høsten 2008 vil det ventelig også tilbys en bachelorstudieretning i kunst- og gjenstandsbevaring.

B	Kvalitetssystemet på web
J.nr.: 

I tråd med endringer i kvalitetssystemet og som et ledd i videre implementering av kvalitetssystemet ved institusjonen har presentasjonen på websidene blitt endret.

C	Kvalitetssystem for Ph.D.-utdanningen ved UiO

Lov om universiteter og høyskoler pålegger institusjoner som gir høyere utdanning å ha et tilfredsstillende system for kvalitetssikring. UiO har pr. i dag et system for kvalitetssikring av studier, men dette inkluderer ikke ph.d-utdanningen. Forslag til Kvalitetssystem for forskerutdanningen ved UiO er nå utarbeidet, og ble behandlet i °ÄÃÅ»Ê¹ÚÌåÓý,»Ê¹Ú×ãÇò±È·Öskomiteen 30.10.06. 
Et bearbeidet forslag, der synspunkter fra °ÄÃÅ»Ê¹ÚÌåÓý,»Ê¹Ú×ãÇò±È·Öskomiteens medlemmer er innarbeidet, legges når frem for Universitetsstyret. Det er viktig at hovedtrekkene i et slikt system legges frem for Universitetsstyret nå, ettersom de tre fagmiljøene ved UiO som vurderes for reakkreditering av NOKUT (farmasi, rettsvitenskap og odontologi) har behov for dette dokumentet i forbindelse med ferdigstillelsen av en selvevaluering der NOKUTs frist er 08.12.06.

DOKUMENTER ETTERSENDES
	
D	Studentspeilet
J.nr.:

Den institusjonsomfattende studenttilfredshetsundersøkelsen Studentspeilet som sist ble foretatt våren 2005 gjentas som planlagt våren 2007. Man tar sikte på å gjennomføre undersøkelsen i løpet av mars 2007. Studieavdelingen har begynt arbeidet med å vurdere ev justeringer av utvalget, spørsmålssettet etc. sammen med Oppdragsgruppen ved PFI som også denne gang vil stå for gjennomføringen på oppdrag fra Studieavdelingen.

En hovedutfordring blir å få en høyere svarprosent enn i 2005. Det er i den forbindelse viktig at fakultetene/enhetene bidrar til å gjøre undersøkelsen kjent blant studentene.

Undersøkelsen vil være sentral i det videre arbeidet med læringsmiljø og studiekvalitet.

E	Referat fra LMU

Det har ikke vært møte i LMU.

D.8-06 Diskusjonsssaker
A	Studiekvalitet: Rapportering og plan integrert i øvrig plan og rapporteringsprosess ved UiO
J.nr.: 05/2250

UiO har hatt årlige studiekvalitetsplaner siden 2005 og planene har hatt gyldighet for ett kalenderår. Planene vedtas imidlertid på et annet tidspunkt enn budsjett og øvrig årsplan, og det er derfor en utfordring å få til en mer hensiktsmessig integrering av kvalitetsarbeidet i den øvrige virksomheten ved alle nivåer i organisasjonen.

DOKUMENTER ETTERSENDES

V.8-06 Vedtakssaker
A	Opprettelse av studietilbud spansk årsenhet
J.nr.: 06/12699

HF ønsker å opprette en årsenhet i spansk for å gi et tilbud til dem som ønsker å studere spansk i et omfang av 60 studiepoeng bl.a. for å kunne undervise i spansk c-språk, men ikke å ta en treårig grad.
Forslag til vedtak:
Studiekomiteen anbefaler universitetsledelsen å opprette en årsenhet i spansk med oppstart høsten 2007.

B	Fleksibel læring – årsrapport og regnskap for 2006, samt forslag til budsjett for 2007
J.nr.: 06/14272

I november 2002 vedtok Det akademiske kollegium ved UiO en strategisk plan for fleksibel læring for perioden 2003 – 2007. Teamleder for fleksibel læring ble ansatt i februar 2003. For årene 2003-2005 ble det satt av kr 13 900 000 til fleksibel læring ved UiO. Av dette ble det lyst ut kr 12 140 000 i stimuleringsmidler etter kriterier vedtatt av Studiekomitéen. Midlene ble fordelt på i alt 74 prosjekter. For 2006 ble det satt av kr 5 700 000 til fleksibel læring, og ytterligere 25 prosjekter ble tildelt til sammen kr 5 000 000. Teamleder vil med dette rapportere fra aktiviteter i 2006, samt foreslå budsjett for 2007.
Forslag til vedtak:
1)	Studiekomiteen anbefaler universitetsledelsen å ta rapporten om aktiviteter i 2006 til etterretning.
2)	Studiekomiteen anbefaler universitetsledelsen å slutte seg til forslaget til budsjett for 2007 for Fleksibel læring.

C	Fleksibel læring – forslag til aktiviteter for 2007
J.nr.: 06/14272

I følge strategiplanen for fleksibel læring som ble vedtatt i kollegiemøtet 05.11.02, skal det hvert år i planperioden utarbeides en handlingsplan som bygger på strategiplanen, men som gjenspeiler de erfaringene som etter hvert gjøres ved UiO og den utviklingen som skjer innen feltet fleksibel læring. I tråd med vedtatt strategiplan for Fleksibel læring vil Fleksibel læring fra og med 2006 stimulere til aktiviteter også innen etter- og videreutdanning (EVU). 
Utkast til handlingsplan for 2007, det siste året i strategiens planperiode, legges med dette frem for Universitetsstyrets studiekomité.
Forslag til vedtak:
Studiekomiteen anbefaler universitetsledelsen å slutte seg til forslaget til Handlingsplan for Fleksibel læring for 2007
	
D	Justeringer av studietilbud, Det matematisk-naturvitenskapelige fakultet
J.nr.: 06/14049

Som ledd i arbeidet med fastsettelse av opptaksrammer for kommende periode hadde fakultetets studiedekan tidligere i høst en møteserie med programrådsleder og programsekretær for de aller fleste av våre bachelor- og masterprogram. Hvert møte hadde blant annet fokus på lokale rekrutteringstiltak. Programmer som over flere år har hatt lav søkning, men tilstrekkelig til fortsatt å fremstå som eget studietilbud, ble bedt om å vurdere deres eget gjeldende programnavn for eksempel i lys av studier ved andre studiesteder og om programnavnet på en god dekkende måte synliggjør våre deltakende miljøer. De forslag som fremsettes i vedlagte notat er en følge av forhold som er bearbeidet videre etter møteserien. Behov for opprydding og tydeliggjøring er bakgrunnen for hver enkelt av de foreslåtte justeringene: endring av programnavn, endring av studieretningsnavn, oppretting/nedlegging av studieretning, endring av navn på studieretning og nedlegging av årsstudium.
Forslag til vedtak:
Studiekomiteen anbefaler universitetsledelsen å gjennomføre endringene som angitt i notatet.
	
E	Fastsetting av møteplan for vårsemesteret 2007
J.nr.: 

Det er behov for å fastsette møtetidspunkter for studiekomiteen for vårsemesteret 2007.
Forslag til vedtak:
Det fastsettes følgende møtedatoer for Studiekomiteen for vårsemesteret 2007; 4. januar, 1. februar og 31. mai.  I tillegg må det fastsettes et møte i mars/april.  Sted; Kollegierommet, 10. et. Adm.bygget.  Tid; 12.15 - 15.

Eventuelt

16. november 2006

Monica Bakken
studiedirektør

										Finn Ragnar Berger
										seniorkonsulent